Na temelju članka 289. Zakona o socijalnoj skrbi („Narodne novine“ br. 18/22, 46/22, 119/22) i

članka 28. Statuta Općine Kolan („Službeni glasnik Općine Kolan“ broj 06/21), Općinsko vijeće

Općine Kolan, na \_\_\_\_ sjednici održanoj dana \_\_\_\_\_\_\_\_\_\_\_\_\_. g., donosi

PROGRAM

javnih potreba u socijalnoj skrbi Općine Kolan za 2024. godinu

## Članak 1.

Sredstva za realizaciju Programa javnih potreba u socijalnoj skrbi Općine Kolan za 2024. godinu

planirana su u Proračunu Općine Kolan za 2024. godinu u iznosu od 151.900,00 eura. Programom

socijalne skrbi za 2024. godinu osiguravaju se i ostvaruju pomoći u novcu ili naravi za podmirenje

osnovnih životnih potreba socijalno ugroženih i drugih osoba koje one same ili uz pomoć članova

obitelji ne mogu zadovoljiti zbog nepovoljnih osobnih, gospodarskih, socijalnih ili drugih okolnosti.

Navedene pomoći mogu se odobriti neposredno samcu ili obitelji, i posredno, preko udruga određenih

kategorija građana koje o njima skrbe.

## Članak 2.

Ovim programom osiguravaju se sredstva za:

1. Pomoć obiteljima i kućanstvima – 1.400,00 EUR

2. Naknada za novorođenče – 7.300,00 EUR

3. Darovi za djecu – 2.500,00 EUR

4. Pomoć osobama s invaliditetom – 5.000,00 EUR

5. Božićnice umirovljenicima – 5.500,00 EUR

6. Financiranje rada lječnika u ljetnim mjesecima – 22.000,00 EUR

7. Subvencija privatnih domova za stare i nemoćne – 3.200,00 EUR

8. Sufinanciranje dječjeg vrtića – 85.000,00 EUR

9. Projekt Zaželi – 20.000,00 EUR.

## Članak 3.

Sredstva iz članka 2. ovog Programa isplaćuju se sukladno Odlukama socijalnog vijeća Općine

Kolan, sukladno posebnim Odlukama ili drugim propisima Općinskog vijeća ili Načelnika.

## Članak 4.

Sredstva za provedbu Programa javnih potreba u socijalnoj skrbi u iznosu od 113.500,00 EUR

financiraju se od vlastitih prihoda Općine Kolan – prihodi od poreza, a Projekt Zaželi u iznosu od 20.000,00 EUR financira se iz Pomoći iz državnog Proračuna – EU sredstva.

## Članak 5.

Ovaj Program stupa na snagu osmog dana od dana objave u „Službenom glasniku Općine Kolan“.

KLASA:

URBROJ:

Kolan, 2023.

OPĆINSKO VIJEĆE OPĆINE KOLAN

PREDSJEDNIK

Ante Zubović